google/wiki40b huggingface dataset:
Frédéric Chopin lufthavn Warszawa-Okęcie

Historie

Stedet der flyplassen i dag ligger har vært brukt til luftfart siden 1910. I 1927 ble det bestemt at Okęcie skulle bli Warszawas hovedflyplass. Etter ferdigstillelsen av bygningen i 1934, tok flyplassen over all flytrafikk fra Pole Mokotowskie flyplassen. I tillegg til å være base for LOT Polish Airlines, huset Okęcie også fire skvadroner i det Polske luftvåpenet og flyfabrikken Doświadczalne Zakłady Lotnicze.
Under 2. verdenskrig ble nesten hele flyplassen bombet og ødelagt. I 1969 ble en ny internasjonal terminal åpnet; innenriksfly gikk fortsatt fra det gamle terminalbygget. Den nåværende terminalen ble bygget i 1992 for å dele opp innenriks og utenrikstrafikken.

Transport til og fra

Flyplassen ligger ca. 8 km unna byens sentrum, og betjenes av busser nummer 148,  175 og  188 samt nattbuss nummer N32.
Foretrekker man å ta drosje, anbefaler flyplassens ledelse tre registrerte drosjeselskaper: ELE SKY TAXI, SUPER TAXI og SAWA TAXI.

Warszawa-Modlin lufthavn

Warszawa fikk sin andre passasjerflyplass i 2012. Warszawa-Modlin lufthavn er en lavpris- og charter-flyplass 40 km nord for Warszawa, i byen Modlin.
Reuter & Skoog

Reuter & Skoog var en svensk komedisere med skuespillerne Ulla Skoog og Suzanne Reuter. Den ble sendt i seksten avsnitt under to sesonger 1999–2000 og 2001 i Sveriges Television. Serien ble skapt av produsenter Elisabeth Aldén og manuskript var blant annet av Ulla Skoog, Calle Norlén, Hans Rosenfeldt og Sven Hugo Persson.
Seriens kjenningsmelodi var It Takes Two sunget av Marvin Gaye og Kim Weston.
Moth

Moth er en dansk slekt, mest kjent gjennom Sophie Amalie Moth (1654–1719), kong Christian Vs offisielle elskerinne, som ble tildelt grevskapet Samsøe. Hun var datter av hoffmedicus (kongelig livlege) Poul Moth (1600 Flensborg–70) og Ida Dorothea Bureneus (1624 Kiel–89). Sophie Amalie Moth fikk to sønner og tre døtre med Christian V, som ble gitt navnet Gyldenløve, bl.a. sønnene Ulrik C. Gyldenløve og Christian Gyldenløve, gift med Dorothea Krag (1675-1654), og datteren Christiane Gyldenløve (1672–1689), gift med lensgreve Frederik Ahlefeldt (1662–1708). 
Christian Gyldenløves tre barn fikk navnet Danneskiold-Samsøe og ble opptatt i grevestanden, hvorav datteren Frederikke Louise ble gift med hertug Christian August I av Slesvig-Holsten-Sønderborg-Augustenborg.
Forbindelsene til kongen førte til at slektninger av Sophie Amalie Moth ble hjulpet i sine karrierer, og man snakket om det mothske parti. Flere av slektningene hennes ble adlet. Sophie Amalie Moths søstersønn Poul Moth (ca. 1668–etter 1700) (sønn av Jens Andersen Hals og Beate Ingeborg Moth), som bl.a. var amtmann over Ringsted amt og over Sorø amt, ble adlet 19. august 1698.
Sophie Amalie Moths bror Mathias Moth (1649–1719), som bl.a. var geheimeråd og direktør for postvesenet 1690–99, fikk våpenbrev. Forbindelsene til Mothslekten medvirket også til at Sophie Amalie Moths svoger Søren Glud ble utnevnt til biskop av Viborg og adlet i 1679.
Călărași (distrikt)

Geografi

Distriktet ligger sentralt i landet og grenser til distriktene Telenești i nord, Orhei og Strășeni i sør, Nisporeni i sørvest og Ungheni i vest.
Forteller- og filosofidagene

Forteller- og Filosofidagene er en fortellerkunstfestival med filosofiske dybder, - årlig avholdt i Tvedestrand. Scenefortellere og filosofer får her en arena til å utveksle impulser, diskutere og samarbeide. Denne utforskningen foregår rundt et gitt tema, og innenfor en ramme hvor publikum er både lyttende og deltagende.

Bakgrunn

Den 29. juli – 3. august 2008 ble de første Forteller- og Filosofidagene i Tvedestrand gjennomført. Grobunnen var arrangementvirksomheten i Bokbyen Tvedestrand under ledelse av Peter Svalheim. Her ble det utviklet en idé om å gi de to eldgamle kunstformene en møteplass.

Møtepunkter

Fortelling og filosofi har en rekke møtepunkter. De er to kommunikasjonsformer som begge strekker røttene sine langt bakenfor skriftkulturen. De tjener som middel til utprøving, erfaring og erkjennelse. Fortellingen og filosofien har trekk av både kultur og mot-kultur – der filosofien i større grad enn den muntlige fortellerkunsten har oppnådd anerkjennelse og blitt en del av høykulturen. Fortellertradisjonen har mer preg av mot-kultur; i slekt med narren, gjøgleren og rabulisten. Begge formene er eldgamle, og ”enkle” og de betjener seg begge av ordet i sin aller enkleste form.
Fembøring

En fembøring er en åpen klinkbygd trebåt av Nordlands- eller Åfjordstype, med stort sett samme proporsjoner og utseende som mindre båtstørrelser av samme type. Byggematerialet er tradisjonelt gran eller furu, med band («spant») av kroker (se krok). 
Fembøringen har seil, typisk råseil med toppseil, og gjerne seks eller sju rorom. Standardlengden er opptil 50 norske fot (som tilsvarer 51,5 internasjonale fot). Den stikker ca. 90 cm. 
Fembøringen ble brukt til varetransport og til fiske, også lofotfisket, som beskrevet i boka Den siste viking av Johan Bojer. Se også lofotbåt under åfjordsbåt.
Ronja (instrumental)

Musikkvideo

Musikkvideoen ble filmet mellom 15. og 18. november 1999 på OB Studios.
Pitești Sud kraftverk

Pitești Sud kraftverk er et varmekraftverk ved Pitești i Romania. Det har en installert produksjonskapasitet på 397 MW, fordelt på to generatorer og like mange dampturbiner. Brenseltypen er kull og naturgass. Det utvinnes 136 MW elektrisitet og 261 MW fjernvarme. Anlegget ble utbygd 1969–1983.
Lislbørja

Lislbørja er en fjordarm av Velfjorden i Brønnøy kommune i Nordland. Fjorden har innløp mellom Kabelodden i nord og Børjeneset i sør og strekker seg 3 kilometer østover til gården Lislbørja.
På nordsiden av fjorden ligger gården Kvitneset. Begge disse gårdene er isolerte og uten veisamband. Fjorden ligger på nordsiden av Børjeneset og Børjenesfjellet (557 moh). På sørsiden av neset ligger Storbørja.
Yoichi Mori

Karriere

Yoichi Mori startet sin profesjonelle karriere i Yokohama F. Marinos i 1999. Han har også spilt for Mito HollyHock, Arte Takasaki, Banditonce Kobe og Zweigen Kanazawa.
Rennebu Idrettslag

Rennebu Idrettslag (Rennebu IL) er et idrettslag fra Rennebu kommune i Trøndelag. Klubben er mest kjent som skiklubb med aktivitet innen langrenn, men har også grupper for fotball og håndball.
Magne Myrmo, «den siste verdensmester på treski» representerte Rennebu IL. I 1998 arrangerte klubben sammen med IL Nor NM på ski.
Zelenogorsk (St. Petersburg)

Zelenogorsk (russisk: Зеленого́рск, finsk og svensk: Terijoki) er en by i Kurortnyj-distriktet i St. Petersburg i Russland. Den ligger ved Finskebukta, rundt 50 km nordvest for sentrum av St. Petersburg. Innbyggertall: 12 074 (folketelling 2002). Navnet Zelenogorsk ble tildelt i 1948.

Historie

Før 1944 var Terijoki en finsk kommune i Viborgs län. Kommunen lå lengst mot syd langs Finlands daværende grense mot Russland. Antall innbyggere i kommunen var 7 913 i 1939.
Fiskerlandsbyen Terijoki har vært kjent siden 1700-tallet. Den hørte opprinnelig under Kivinebb, men ble utskilt som eget sogn i 1909.
Finland var russisk storfyrstedømme i perioden 1809–1917. Da jernbanen mellom Viborg og St. Petersburg ble åpnet i 1870, oppdaget snart sosieteten i St. Petersburg og Viborg den idylliske fiskerlandsbyen Terijoki. I sentrum ble det åpnet tre hoteller, og det ble bygget mange landsteder. Folketallet lå på denne tiden rundt 5000, men om sommeren økte det til over 50 000. Etter at Finland oppnådde selvstendighet i 1917, uteble de russiske turistene. Disse ble snart erstattet av sommergjester fra vest, og etter hvert oppstod sommerstid i Terijoki litt av en kunstnerkoloni.
Under den finsk-sovjetiske vinterkrigen i 1939–40 ble Terijoki erobret av Den røde armé, og byen ble sete for en stalinistisk finsk marionett-regjering under Otto Ville Kuusinen. I 1944 måtte store deler av Viborgs län avstås til Russland, og Terijokis opprinnelig finske befolkning ble evakuert og erstattet av russere og andre folk fra Sovjetunionen.

Økonomi og næringsliv

Zelenogorsk er i dag et av de største helse- og rekreasjonsstedene i St. Petersburg-regionen. Byen og området rundt har mange kurbad, rekreasjonssentere og sommerleirer for barn. Byen har ingen industri av betydning.
Fitjadalsvatnet

Fitjadalsvatnet er et uregulert fjellvann i Kvam i Hardanger. Det er 1,13 km² stort og ligger på 266 moh. Den viktigste tilførselselev er Storelva som renner gjennom Fitjadalen i nord, mens det dreneres i syd av Øysteseelva som har sitt utspring i viken Soget.
Ivar Aasen-sambandet

Ivar Aasen-sambandet er en organisasjon som arbeider for høgnorsk, dvs. tradisjonell nynorsk. Organisasjonen ble dannet i 1965 som en reaksjon på samnorskpolitikken, som innebar at mange bokmålsformer ble tatt inn i nynorsken. Grunnleggerne mente at Noregs Mållag hadde «resignert og godtatt» samnorskpolitikken. Organisasjonen søker å fremme et nynorsk slik det ble skrevet av Ivar Aasen, Aasmund Olavsson Vinje og Arne Garborg, før rettskrivningsendringene i 1938 og senere endringer som gikk bort fra «Aasen-målet». Leder for Ivar Aasen-sambandet er Sergej Alexander Munkvold.

Ivar Aasen-sambandets posisjon i høgnorskbevegelsen etter 2004

En intern konflikt i høgnorskbevegelsen førte våren 2004 til at det ble arrangert to selvstendige årsmøter i Ivar Aasen-sambandet. Den første årsmøteinnkallingen ble sendt ut av et flertall av styremedlemmene etter vedtak på styremøte, mens den andre innkallingen ble sendt ut av to styremedlemmer som ikke anerkjente flertallsvedtaket  . På det første årsmøtet ble det vedtatt å legge organisasjonen ned , mens det på det andre årsmøtet ble valgt et nytt styre med Sergej Alexander Munkvold. Mens det første årsmøtet ble anerkjent av aktivistene bak bladet Målmannen, som blant annet kontrollerer Norsk Bladmannalag, Bjørgvin Høgnorsklag og Norrønalaget Bragr, ble det andre årsmøtet anerkjent av lokallagene Vestmannalaget og Høgnorskringen. Konflikten toppet seg 9. oktober 2004 da tilhengere av fortsettelsesstyret ble stengt ute med makt fra årsmøtet i Norsk Bladmannalag . Situasjonen i høgnorskbevegelsen etter 2004 er derfor slik at deler av høgnorskbevegelsen ikke anerkjenner det Ivar Aasen-sambandet som eksisterer i dag som noen lovlig fortsettelse av det Ivar Aasen-sambandet som ble stiftet i 1965 død lenke].
Fylkesvei 1034

Fylkesvei 1034 går mellom Giltvet og Mørk i Spydeberg. Veien er 8,6 km lang og heter Mørkveien.
Frem til 2019 hadde veien betegnelsen Fylkesvei 242.
Dmitrij Tsvetkov

Karriere

I sitt siste juniorår ble Tsvetkov dobbel juniorverdensmester i estiske Põlva i 2003. Han vant langdistansen og som en del av det russiske laget gikk han til topps i stafetten. Det tok noen år før Tsvetkov markerte seg for alvor i seniorklassen. I 2008 løsnet det imidlertid skikkelig. Under verdensmesterskapet i latviske Ventspils gjentok russeren sin egen bedrift fra Junior-VM fem år tidligere. Han tok gull på favorittdistansene langdistanse og stafett. Han fikk også med seg sølv i VM stafett og en tredjeplass i et verdenscuplup i Sälen dette året. Året etter, i 2009, ble det nok et sølv på russerne. I 2010 ble det gull på stafett under VM i Trondheim. Dobbel sprintverdensmester Andrey Khramov løp en god første etappe, før Tsvetkov fulgte opp og sendte Valentin Novikov ut i tet på den tredje og siste etappen. Han kunne løpe alene i mål og Tsvetkov kunne feire sitt første VM-gull. Tsvetkov var ankermann da Russland gjentok bedriften i finske Vuokatti tre år senere. Med seg på laget hadde han brødrene Novikov, Leonid og Valentin som henholdsvis løp første og andre etappe. Dette er den foreløpig siste medaljen Tsvetkov har vunnet i internasjonale mesterskap.
Teatr Wielki i Łódź

Teatr Wielki i Łódź ligger ved Dąbrowskis plass og er byens største teater. Det spesialiserer seg i oppførelsen av operaer, operetter og ballettforestillinger. Teateret ble grunnlagt i 1967 og hører til Polens viktigste operascener. Det har til nå oppført over 240 premiereforestillinger.
Teatr Wielki har realisert verker av både klassiske og moderne komponister (blant annet Tsjajkovskij, Mozart, Verdi, Wagner og Penderecki) til stor suksess blant publikum og kritikere. Flere verdenskjente artister har fremtredet her, som Victoria de Los Ángeles, Andrea Bocelli, Fedora Barbieri, Nicolai Gedda eller Wiesław Ochman.
Teaterbygningen er Polens nest største operahus etter Teatr Wielki i Warszawa og samtidig et av Europas største, med 1070 sitteplasser.
Teatr Wielki er ellers kjent for å organisere internasjonale teaterfestivaler, særlig Łódzkie Spotkania Baletowe, hvor verdens fremste ballettensembler deltar.
Don't Stop Me Now

«Don't Stop Me Now» er en singel av det britiske rockebandet Queen, skrevet av bandets vokalist Freddie Mercury og utgitt på plata Jazz i 1978. Den ble spilt inn i Montreux, Sveits i august–september 1978. Sangen nådde en niendeplass i Storbritannia, men bare en 86.-plass i USA.
I 2004 var sangen med i filmen Shaun of the Dead, og i 2005 ble sangen stemt opp til «The Greatest Driving Song Ever» i BBC-programmet Top Gear.
Generasjonsbolig

Generasjonsbolig er en bolig der det bor flere generasjoner som er i samme familie.

Historie

Olav Selvaag lanserte i 1958 «to-generasjonsboligen» for to generasjoner i samme familie. De skulle bo i samme hus, men i separate leiligheter. Navnet gikk senere over til «tre-generasjonsbolig» da det ofte var foreldre, barn og besteforeldre involvert.
Norges Familieråd arbeidet for generasjonsboliger mange steder i landet, først i Asker, Oppegård, Askim, Røyken, Drammen, Lier, Ringerike, Nesodden og Trondheim.
På 2010-tallet betegnes generasjonsbolig av Drammen kommune som et folkelig uttrykk for en boenhet hvor flere generasjoner av en familie bor sammen, men som ikke er to boenheter. Generasjonsbolig er en betegnelse som ikke brukes i plan- og bygningsloven.
Lough Swilly

Lough Swilly (Loch Súilí på irsk) er en fjord (ria) på nordkysten av øya Irland. Fjorden ligger i grevskapet Donegal i Irland, og skiller Inishowenhalvøya i vest fra resten av det nordlige Donegal.
Ved fjordmunningen i nord ligger nesene Fanad Head og Dunaff Head. Blant tettstedene som ligger ved fjorden finner vi Buncrana på Inishowensiden og Rathmullan på vestsiden. Innerst i fjorden ligger Letterkenny.
Ved to anledninger har fjorden spilt en viktig rolle i irsk historie. Det var fra Lough Swilly den såkalte jarlenes flukt fant sted, da Hugh O'Neill, 2. jarl av Tyrone og Rory O'Donnell, 1. jarl av Tyrconnel flyktet fra Irland i september 1607 etter et mislykket opprør. I oktober 1798 ble en fransk flåtestyrke som forsøkte å sette i land Wolfe Tone og tropper som skulle støtte det irske opprøret, men ble avskåret ved fjordmunningen.
Fjorden ble brukt som et ankringssted for Royal Navy under første verdenskrig. Restene av befestninger som britene bygde for å beskytte fjorden kan fortsatt sees ved Lenan Head (i dag et museum) og utenfor Buncrana.  Lough Swilly var en av tre britiske traktathavner etter den anglo-irske traktat fra 1921, og var under britisk kontroll som flåtebase til 1938.
Goncourtprisen

Goncourtprisen (fransk Prix Goncourt) er en franskspråklig litteraturpris, ofte regnet som den mest prestisjefylte.
Forfatteren og forleggeren Edmond de Goncourt testamenterte hele sin formue til opprettelsen av Académie Goncourt. Akademiet har delt ut Goncourt-prisen hver desember siden 1903. Juryen som utroper vinneren, møtes på Drouant-restauranten for å ta avgjørelsen. 
Prisen kan bare gis til samme forfatter én gang. Den eneste som har omgått den bestemmelsen er Romain Gary, som i 1956 vant prisen for Les racines du ciel, og deretter i 1975 for La vie devant soi (norsk tittel: Med livet foran seg), som han hadde utgitt under psevdonymet Émile Ajar.
Langt mot vest

Langt mot vest er det andre soloalbumet til Helge Borglund kjent fra plateserien Frem fra Glemselen hvor han synger med Rita Engebretsen. Etter album med helt nytt materiale på Anno 1980, satset Borglund denne gangen på stort sett oversatte slagere og viser til norsk og oppnådde større suksess. Platen hadde også et anslag av country-og westernstil over seg, og publikum likte platen. Mannen bak plateserien «Frem fra Glemselen» skrev en liten biografi på baksiden av dette albumet om Borglund. Der kan man lese at Borglund har solgt 1,5 millioner plater og kassetter i «Frem fra Glemselen»-serien, samt medregnet hans opptredener på «Countryfest»-platene og serien Treff. Platen kom på markedet i november 1986.
Hyse

Beskrivelse

Hysa kan bli 110 cm lang og opp til 20 kg tung – . Den har et tydelig overbitt, liten skjeggtråd og sidelinjen er tydelig. Den kan lett skilles fra andre arter på den svarte flekken under første ryggfinne. Hysa har tre ryggfinner, den første har 14 – 17 bløtstråler, den andre 19 – 24 og den tredje 19 – 22. Den har to gattfinner, den første har 21 – 25 bløtstråler og den andre 20 – 24.

Utbredelse og habitat

Hysa finnes på begge sider av Nord-Atlanterhavet. I øst fra Biscayabukten og nordover til Barentshavet og Island. I vest langs nordøstkysten av USA og New Foundland. Den opptrer også rundt sørkysten av Grønland. I Norge er hysa vanlig langs hele kysten.
Hysa liker seg best på sand-, leir- og grusbunn på dybder mellom 40 – 300 m.

Adferd

Hysa er en bunnfisk som lever av forskjellige krepsdyr, snegler, børstemark, rogn og småfisk. Gyteperioden er fra mars-juni.

Økonomisk betydning

Hysa er en god matfisk og inneholder mye proteiner og kobalamin (vitamin B₁₂). Den fiskes i hovedsak med trål, line og snurrevad. Den norske fangsten var i 2006 på 71 434 tonn, og på 124 696 tonn i 2010.
Statens inspektion för försvarsunderrättelseverksamheten

Statens inspektion för försvarsunderrättelseverksamheten (SIUN) er en svensk statlig etat som sorterer under Forsvarsdepartementet og har til oppdrag å kontrollere etterretningsvirksomheten hos Försvarsmakten, Försvarets radioanstalt, Försvarets materielverk og Totalförsvarets forskningsinstitut. SIUN skal kontrollere at disse myndighetene, i den etterretningsvirksomhet som utføres, etterlever lover og forordninger samt for øvrig oppfyller sine plikter.

Etablering

SIUN erstattet den 1. desember 2009 Försvarets underrättelsenämnd.

Ledelse

Etaten ledes av en nevnd bestående av høyst syv medlemmer som tilsettes av regjeringen.
Formann er Rolf Holmgren, sorenskriver, og viseformann er Jan Öhman, sorenskriver.
Tor Håkon Holte

Verdensmesterskap

I VM i 1985 vant han sammen med  Arild Monsen, Pål Gunnar Mikkelsplass og Ove Aunli gull på 4 x 10 km stafett.

50 km langrenn

1982, 1983, 1985 og 1988.

15 km langrenn

1984

Stafett 3x10 km langrenn

1984 med Geir Holte og Oddvin Bakkene.
1985 med Geir Holte og Arild Monsen.
1986 med Geir Holte og Oddvin Bakkene.
Valenki

Valenki (på russisk валенки, «tovestøvler», i entall valenok)  er tradisjonelle russiske vinterstøvler laget av filt. Varme sko, støvler og støvlefôr av filt kan også kalles katanker (eventuelt i flertallsformen katanka), kartanker (eventuelt kartanka, i entall kartank) på russenorsk og i dialekter i Finnmark og tovet ullfot, labber og annet på norsk.

Valenki og katanka

Støvlene er tovet fullstendig av ull og mangler såler, men er slitesterke. De gir god isolasjon mot vintertemperaturer ned mot førti kuldegrader. Støvlene er ikke vanntette, og brukes ofte med kalosjer (gummisko) utendørs. De bæres av både gamle og unge, kvinner og menn, ute og inne.
Det er stor produksjon av valenki i Russland. Det er også flere små valenki-museer, blant annet i den vesle byen Mysjkin. I Finnmark brukes katanker når det er kaldt, og disse kjøpes vanligvis i Russland.
Kartanka toves av saueull og brukes med overtrekkssko eller fotposer. Kartanka brukes også som filttøfler inne i skaller, samisk fottøy av reinsdyrskinn som tradisjonelt isteden ble isolert med sennegress. 
Andre definerer katanker som «en stivere utgave av dosso, en tovet ullfiltsokk som brukes i skaller.»  Betegnelsene har kommet inn i norske dialekter i nord gjennom kontakten med nabofolk: Også i russisk kan filtstøvlene valenki kalles katanki. Dosso kommer av ordet tosso som på finsk og kvensk kan brukes om «tøffel, sko».
Baden (Aargau)

Baden er en by og en kommune i den sveitsiske kantonen Aargau, beliggende på vestbredden av elven Limmat, i Limmattal, 25 kilometer nordvest for Zürich. 
Byen er administrasjonssted i distriktet Baden. Navnet kommer av områdets varme mineralkilder, som har vært kjent siden romertiden. Kommunen har 18 631 innbyggere (2014) og et areal på 13 km². 
Baden ligger 22 kilometer nordvest for Aarau, kantonhovedstaden i Aargau, og 21 kilometer nordøst for Zürich. Det elektrotekniske selskapet Brown, Boveri & Cie. ble startet i byen i 1891. Selskapet som i dag heter Asea Brown Boveri, dominerer sammen med selskapet Alstom næringslivet i kommunen.
Kamleshwar-templet

Kaleshwar Templet i Nerur, India er viet til hindu-guden Shri Kaleshwar, en inkarnasjon av Guden Shiva.
Det er et gammelt tempel, Shri Kaleshwar i landsbyen Nerur-distriktet Sindhudurg i Maharashtra. Shri Kaleshwar er landsbyens lokale gud (Gramdevta)
Sommerfeldtbukta

Sommerfeldtbukta, tidligere også kalt Kiel Bay, er en 3-4 km bred bukt på sørvestsiden av Sørkapp Land på Spitsbergen, Svalbard. Bukta ligger mellom Spitsbergen og Sørkappøya, med Øyrlandsodden i vest og Sørneset under det majestetiske Kistefjellet (665 moh.) i øst. I botnen av bukta når sletta Øyrlandet ut i havet fra vest, mens sletta Sørflya fortsetter sørøstover langsmed Kistefjellet. Fjellsidene er bratte bare i øst, mens flya i vest og nord er helt flat.
Stedet er oppkalt etter den norske presten og botanikeren Søren Christian Sommerfeldt (1794–1838), som forsket på det plantematerialet som geologen B. M. Keilhau brakte med herfra i 1827.
Sysselmannen på Svalbard har en oppsynshytte ved siden av «Trondsenhuset» ved Skjemmeneset i sørøst.
I 1973 ble området innlemmet i Sør-Spitsbergen nasjonalpark.

Historie

I den norske fangstperioden på 1900-tallet var området en del av Fangstfelt nummer 1 (Sørkapp). I 1908 opprettet Petter Trondsen sin ekspedisjon en hovedstasjon («Hagerups Hus») langt nordøst på Sørkappøya, som ble til bistasjon da ny hovedstasjonen «Trondsenhuset» ble bygd ved Skjemmeneset under Kistefjell, ved det østlige innløpet til Sommerfeldtbukta. Hytta på Sørkappøya var forfallen allerede på 1930-tallet og var da brukt av Johan Hagerup.
Det ble også opprettet en bistasjon på Skjerodden ytterst på Øyrlandsodden ved det vestlige innløpet til bukta, kalt «Øyrlandshytta».